strowju Was wutrobnje na modernizowanej webstronje našeje gmejny Chrósćicy a přeprošuju was sebi nowy design a přidatne rubriki strony (na přikład chroniki wjeskow) wobhladać.
Gmejna Chrósćicy je wobhrodźena ze 6 sydlišćow - Chrósćicy, Kozarcy, Hórki, Kopšin, Nuknica a Prawoćicy - z někak 1.106 wobydlerjemi a wupřestrěwa so na přestrěni wot někak 13 kwadratnych kilometrow. Chrósćicy sam móže hižo na někak 800 lět stawiznow wróćo hladać a hrodźišćo w małej wjesce Kopšin eksistuje hižo wot 10. lětstotka sem.
Chróšćan gmejna leži we wulko-wokrjesu Budyšin - do toho stary wokrjes Kamjenc - a z tym w jadru dwurěčneje kónčiny Łužicy. Přez 90% ludnosće wobknježi serbsku kaž tež němsku rěč a za wjele mjez nimi je serbšćina maćeršćina. K serbskej tradiciji słuša žiwe nabožne žiwjenje.
To dopokazaja nic jenož wysoke cyrkwinske swjedźenje, kaž jutry abo swjedźeń Božeho ćěła, ale tež mnohe křiže, kiž we Łužicy namakaš. Tež k swjedźenskim přičinam nošane serbske drasty su widźomne znamjenja tradicionelneho wědomja.
Nadźijam so, zo je Wam tutón krótki pohlad we Was wćipnosć zbudźił a zo so na puć pytanja za dokładnišimi informacijemi podaće. Jeli Was tež potym lačnosć wědy njespokoja, steja Wam sobudźěłaćerjo našeho běrowa rady k dispoziciji.
Přichodnje podamy hišće dalše informacije a poskitki. Z tym so wopyt na našej internetnej stronje na kóždy pad wupłaći.
Wjesołu zabawu přeje Wam
Maćij Brycka
wjesnjanosta
pol_Latn szl_Latn szl_Latn szl_Latn pol_Latn pol_Latn xho_Latn cym_Latn fin_Latn